CELEX: 32010D0148
Language: et
Date: 2010-03-05 00:00:00
Title: 2010/148/: Komisjoni otsus, 5. märts 2010 , liidu rahalise toetuse kohta seoses Tšehhi Vabariigis, Saksamaal, Hispaanias, Prantsusmaal ja Itaalias 2009. aastal lindude gripi vastu võitlemiseks võetud erakorraliste meetmetega (teatavaks tehtud numbri K(2010) 1172 all)

10.3.2010   
            
            
               ET
            
            
               Euroopa Liidu Teataja
            
            
               L 60/22
            
         KOMISJONI OTSUS,
   5. märts 2010,
   liidu rahalise toetuse kohta seoses Tšehhi Vabariigis, Saksamaal, Hispaanias, Prantsusmaal ja Itaalias 2009. aastal lindude gripi vastu võitlemiseks võetud erakorraliste meetmetega
   (teatavaks tehtud numbri K(2010) 1172 all)
   (Ainult hispaania-, itaalia-, prantsus-, saksa- ja tšehhikeelne tekst on autentsed)
   (2010/148/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 4 lõiget 2,
   ning arvestades järgmist:
   
               (1)
            
            
               Lindude gripp on kodulindude ja teiste vangistuses elavate lindude nakkuslik viirushaigus, mis kahjustab tõsiselt kodulinnukasvatuse tulusust ja põhjustab häireid liidusiseses kaubanduses ning ekspordis kolmandatesse riikidesse.
            
         
               (2)
            
            
               Lindude gripi puhangu korral on oht, et haigusetekitaja levib eluslindude ja linnulihatoodete kaubanduse teel asjaomase liikmesriigi teistesse kodulinnukasvatustesse, aga ka teistesse liikmesriikidesse ja kolmandatesse riikidesse.
            
         
               (3)
            
            
               Nõukogu direktiivis 2005/94/EÜ, millega kehtestatakse lindude gripi tõrjet käsitlevad liidu meetmed, (2) on sätestatud meetmed, mida liikmesriigid peavad puhangu korral viivitamata rakendama, et hoida ära viiruse edasine levik.
            
         
               (4)
            
            
               Otsuses 2009/470/EÜ on sätestatud kord, millega reguleeritakse veterinaariaalastele erimeetmetele, sealhulgas erakorralistele meetmetele antavat liidu rahalist toetust. Vastavalt kõnealuse otsuse artikli 4 lõikele 2 saavad liikmesriigid rahalist toetust lindude gripi teatavate tõrjemeetmetega seonduvate kulude katmiseks.
            
         
               (5)
            
            
               Otsuse 2009/470/EÜ artikli 4 lõike 3 esimeses ja teises taandes on sätestatud eeskirjad selle kohta, mitu protsenti liikmesriigi kantud kuludest võidakse katta liidu rahalisest toetusest.
            
         
               (6)
            
            
               Liidu rahalise toetuse maksmine lindude gripi erakorraliste tõrjemeetmete rakendamiseks on reguleeritud komisjoni 28. veebruari 2005. aasta määrusega (EÜ) nr 349/2005, millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsusega 90/424/EMÜ (3).
            
         
               (7)
            
            
               2009. aastal esines Tšehhi Vabariigis, Saksamaal, Hispaanias, Prantsusmaal ja Itaalias lindude gripi puhanguid. Tšehhi Vabariik, Saksamaa, Hispaania, Prantsusmaa ja Itaalia võtsid vastavalt direktiivile 2005/94/EÜ meetmeid nende haiguspuhangute vastu võitlemiseks.
            
         
               (8)
            
            
               Tšehhi Vabariigi, Saksamaa, Hispaania, Prantsusmaa ja Itaalia ametiasutused on alalises toiduahela ja loomatervishoiu komitees esitatud aruannete ja regulaarselt esitatava haigusolukorra arengut käsitleva teabe abil tõendanud, et nad on direktiiviga 2005/94/EÜ ettenähtud kontrollimeetmeid tõhusalt rakendanud ning selle tulemusel on haigus kiiresti tõrjutud.
            
         
               (9)
            
            
               Seega on Tšehhi Vabariigi, Saksamaa, Hispaania, Prantsusmaa ja Itaalia ametiasutused täitnud täielikult kõik tehnilised ja halduskohustused, mis on sätestatud otsuse 2009/470/EÜ artikli 4 lõikes 2 ja määruse (EÜ) nr 349/2005 artiklis 6.
            
         
               (10)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liidu rahaline toetus Tšehhi Vabariigile, Saksamaale, Hispaaniale, Prantsusmaale ja Itaaliale
   Tšehhi Vabariigile, Saksamaale, Hispaaniale, Prantsusmaale ja Itaaliale võib anda liidu rahalist toetust selliste kulude katmiseks, mis kõnealustel liikmesriikidel tuli 2009. aastal kanda seoses meetmetega, mis nimetatud liikmesriikides võeti vastavalt otsuse 2009/470/EÜ artikli 4 lõigetele 2 ja 3 lindude gripi vastu võitlemiseks.
   Artikkel 2
   Adressaadid
   Käesolev otsus on adresseeritud Tšehhi Vabariigile, Saksamaa Liitvabariigile, Hispaania Kuningriigile, Prantsuse Vabariigile ja Itaalia Vabariigile.
   
      Brüssel, 5. märts 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 155, 18.6.2009, lk 30.
   
      (2)  ELT L 10, 14.1.2006, lk 16.
   
      (3)  ELT L 55, 1.3.2005, lk 12.